У 30-я ў гэтым раёне было шмат рэпрэсаваных. Мая прабабка расказвала, як прыязджаў чорны варанок і забіраў людзей. Напрыклад, дзе цяпер дзіцячая паліклініка, жыла сям’я заснавальніка Акадэміі навук Усевалада Ігнатоўскага, там іх і арыштавалі (сам ён застрэліўся да арышту). На Вірскай жыў празаік Сымон Баранавых. Гістарычна гэты раён назваўся Уборкі. Тое, што тут знаходзіцца рэстаран пад назвай “Добрыя мыслі”, усіх блытае. Насамрэч Добрыя Мыслі – гэта раён па іншы бок чыгункі і Маскоўскай, там, дзе вуліца Фабрыцыуса!